**A tanév rendje**

**A tanítási év**

A 2022/2023. tanévben a tanítási év első tanítási napja 2021. szeptember 1. (csütörtök) és utolsó tanítási napja 2022. június 15. (csütörtök).

A tanítási napok száma az általános iskolában 183 nap.

A tanítási év első féléve: 2022. január 20-ig tart.

A tanítási szünetek

* Az őszi szünet előtti utolsó tanítási nap 2022. október 28. (péntek), a szünet utáni első tanítási nap 2022. november 02. (szerda).
* A téli szünet előtti utolsó tanítási nap 2022. december 20. (kedd), a szünet utáni első tanítási nap 2023. január 03. (kedd).
* A tavaszi szünet előtti utolsó tanítási nap 2023. április 4. (kedd), a szünet utáni első tanítási nap 2023. április 12. (szerda).

A 22/2022. (VII.29.) BM rendelet 7. § (4) bekezdése alapján az iskola az (1) – (3) bekezdésben meghatározott szünetek mellett – a tanítási év kezdő és befejező napjának változatlanul hagyásával – más időpontban is adhat a tanulóknak szünetet, valamint a szünetek kezdő és befejező napját módosíthatja, ha – az Nkt. 30. § (2) és (3) bekezdésében meghatározottak megtartásával – heti pihenőnapon tartott tanítási nappal ehhez a szükséges feltételeket megteremti.

Az (1) – (5) bekezdésben szabályozott szünetek napjain, ha azok munkanapra esnek, az iskolának – szükség esetén – gondoskodnia kell a tanulók felügyeletéről. A felügyelet megszervezéséről több iskola közösen is gondoskodhat.

A 22/2022. (VII.29.) BM rendelet 4. § (2) bekezdése alapján az első félév és tanítási év utolsó napját, a középiskolában a május-júniusi szóbeli érettségi vizsgaidőszak utolsó napját követő tizenöt napon belül az iskolák a nevelőtestületi értekezleten elvégzik a pedagógiai munka elemzését, értékelését, hatékonyságának vizsgálatát. A nevelőtestületi értekezletről készített jegyzőkönyvet tájékoztatás céljából meg kell küldeni a fenntartónak.

**Az általános iskolai beiratkozás**

A 22/2022. (VII.29.) BM rendelet 8. § alapján az Nkt. 70. § (5) bekezdése figyelembevételével az iskola első évfolyamára a tanköteles tanulókat 2023. április 20-21-én kell beíratni.

**A témahetek és a témanap megszervezése**

A 22/2022. (VII.29.) BM rendelet alapján a témahetek, illetve témanapok időpontjai:

a) „Pénz7” pénzügyi és vállalkozói témahét 2023. március 06-10. között,

b) Digitális Témahét 2023. március 27-31 között,

c) Fenntarthatósági Témahét 2023. április 24-28. között,

d) Magyar Diáksport Napja 2022. szeptember 30.

A nevelési-oktatási intézmény a munkatervében meghatározott módon részt vehet a témahetekhez, témanaphoz kapcsolódó programokon, továbbá a tantervben előírt, az adott témával összefüggő tanítási órákat, valamint egyéb foglalkozásokat a témahét keretében megszervezheti.

**Országos mérések, értékelések**

A 22/2022. (VII.29.) BM rendelet 12. § (1) bekezdése alapján a tanév során az alábbi három országos mérési program lebonyolítására kerül sor:

1. az Nkt. 80. § (1) bekezdésében meghatározott, a tanulók szövegértési, matematikai és természettudományi kompetenciáit vizsgáló mérés a 6., a 8., és a 10. évfolyamon, a miniszteri rendelet 79. § (6) bekezdésének figyelembevételével.
2. a miniszteri rendelet 135. §-a alapján a két tanítási nyelvű nevelést-oktatást folytató általános iskolában a célnyelvi mérés, amely a hatodik évfolyamon a Közös Európai Referenciakeret (a továbbiakban: KER) szerinti A2 szintű, a nyolcadik évfolyamokon a KER szerinti B1 szintű nyelvtudást méri;
3. a b) pontban foglalt iskolák célnyelvi mérésben részt vevő tanulóinak kivételével az angol vagy a német nyelvet első idegen nyelvként tanulók körében az idegen nyelvi mérés, amely a hatodik évfolyamon a KER szerinti A1 szintű, a nyolcadik évfolyamon a KER szerint A2 szintű nyelvtudást méri;
4. kísérleti bemeneti és kimeneti mérés a 4.-5. évfolyamon, amely a tanulók szövegértési és matematikai kompetenciáit vizsgáló tesztek bevezetését készíti elő.

A méréseken az egyes érintett tanulók két mérési napon vesznek részt. A tanulók számra az egyik mérési napon az (1) bekezdés a) pontjában szereplő mérések közül a szövegértés és a matematika mérést, a másik mérési napon a természettudományi mérést az adott tanulóra vonatkozó, az (1) bekezdés b) vagy c) pontja szerinti mérést kell a Hivatal által meghatározott eljárásrend szerint lebonyolítani. A d) pontban szereplő mérésben érintett tanulók egy mérési napon vesznek részt.

A méréseket az iskoláknak a Hivatal által későbbiekben meghatározott ütemezés szerint

1. a 6. és 8.évfolyamon 2023. március 6- június 09.

közötti időszakban kell lebonyolítaniuk. Az adott tanuló számára a két mérési nap sorrendje nem kötött, azt – a helyi sajátosságoknak megfelelően – az intézmény vezetője határozza meg.

A méréseket a Hivatal által elkészített – és informatikai rendszerének közvetítésével az iskolák számára elérhetővé tett – digitális mérőeszközök alkalmazásával kell lebonyolítani.

Az (1) bekezdésben meghatározott mérések előkészítéséhez szükséges, a Hivatal által meghatározott adatokat az iskolák a bemeneti mérések esetében 2022. szeptember 23-ig, a kimeneti mérések esetében 2022. november 30-ig a Hivatal által meghatározott módon küldik meg a Hivatal részére.

A 22/2022. (VII.29.) BM rendelet 12. § (9) bekezdése alapján a tanuló eltérő ütemű fejlődéséből, fejlesztési szükségleteiből fakadó egyéni hátrányok csökkentése, továbbá az alapkészségek sikeres megalapozása és kibontakozása érdekében az általános iskolák 2022. október 14-ig felmérik azon első évfolyamos tanulóik körét, akiknél az óvodai jelzések vagy a tanév kezdete óta szerzett tapasztalatok alapján az alapkészségek fejlesztését hangsúlyosabban kell a későbbiekben támogatni, és ezért a pedagógus indokoltnak látja az azt elősegítő pedagógiai tevékenység megalapozásához a Diagnosztikus fejlődésvizsgáló rendszer alkalmazását. Az általános iskolák 2022. október 28-ig a Hivatal által meghatározott módon jelentik a Hivatalnak az érintett tanulók létszámát. Az e bekezdésben meghatározott vizsgálatokat az általános iskolának a kiválasztott tanulókkal 2022. december 09-ig kell elvégezniük.

A 22/2022. (VII.29.) BM rendelet 12. § (10) bekezdése alapján az általános iskolai feladatellátásban részt vevő nevelési-oktatási intézmények a nyolcadik évfolyamos tanulóik számára – a felnőttoktatásban tanulók kivételével – 2022. szeptember 19. és 2022. október 10. között megszervezik az Nkt. 80. § (1a) bekezdése alapján a pályaválasztást megalapozó kompetenciák vizsgálatát a Hivatal által elkészített – és informatikai rendszerének közvetítésével az iskolák számára elérhetővé tett – digitális mérő- és támogatóeszközökkel, a Hivatal által kiadott eljárásrend alkalmazásával.

A 22/2022. (VII.29.) BM rendelet 12. § (11) bekezdése alapján a 2022/2023. tanévben az Nkt. 80. § (9) bekezdése és a szakképzésről szóló 2019. évi LXXX. törvény 35. § (5) bekezdése alapján országos mérés, értékelés keretében a tanulók fizikai állapotának és edzettségének vizsgálatát az iskolák – az 1-4. évfolyamon, valamint a felnőttoktatásban tanulók kivételével – a nappali rendszerű iskolai oktatásban részt vevő tanulók esetében megszervezik. A mérés eredményeit az érintett iskolák 2023. június 15-ig feltöltik a Nemzeti Egységes Tanulói Fittségi Teszt rendszerbe.

A 22/2022. (VII.29.) BM rendelet 13. § (1-2) bekezdése alapján a 2023.január 3. és 2023. március 31. között szakmai ellenőrzés keretében meg kell vizsgálni a Hivatal által kiválasztott nevelési-oktatási intézményekben az Nkt. 27. § (11) bekezdésében foglalt mindennapos testnevelés legalább napi egy testnevelés óra keretében történő megszervezését és annak legfeljebb heti két órával történő kiváltásának módjait és dokumentálását.

Az (1) bekezdés szerinti ellenőrzést a Hivatal folytatja le. Az ellenőrzésről készült jelentést a Hivatal 2023. június 30-ig küldi meg a köznevelésért felelős miniszter részére.

**Tanítás nélküli munkanapok**

Nevelőtestületi hatáskörben meghatározva:

1. 2022. december 21. (szerda) – nevelési értekezlet
2. 2023. január 31. (kedd) – pályaválasztási workshop
3. 2023. április 05. (szerda) – tavaszi nevelési értekezlet

Diákönkormányzati hatáskörben meghatározva

1. 2023. június 12. (hétfő) –DÖK -nap